Document ID: 32015R2195

Reference:
28.11.2015
HR
Službeni list Europske unije
L 313/22
DELEGIRANA UREDBA KOMISIJE (EU) 2015/2195
оd 9. srpnja 2015.
o dopuni Uredbe (EU) br. 1304/2013 Europskog parlamenta i Vijeća o Europskom socijalnom fondu, u pogledu definiranja standardnih veličina jediničnih troškova i paušalnih iznosa za izdatke koje Komisija nadoknađuje državama članicama
EUROPSKA KOMISIJA,
Uzimajući u obzir Ugovor o funkcioniranju Europske unije,
Uzimajući u obzir Uredbu (EU) br. 1304/2013 Europskog parlamenta i Vijeća od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006 (1), a posebno njezin članak 14. stavak 1.,
budući da:
(1)
Standardne veličine jediničnih troškova i paušalni iznosi za nadoknadu državama članicama trebaju se utvrditi na temelju metoda koje dostavljaju države članice i procjenjuje Komisija, uključujući metode utvrđene člankom 67. stavkom 5. Uredbe (EU) br. 1303/2013 Europskog parlamenta i Vijeća (2) i člankom 14. stavcima 2. i 3. Uredbe (EU) br. 1304/2013.
(2)
Uzimajući u obzir različite vrste operacija za koje se može dobiti potpora iz Europskog socijalnog fonda, definicija i iznosi standardnih veličina jediničnih troškova i paušalnih iznosa možda će se morati razlikovati za pojedine vrste operacija s obzirom na njihove posebnosti.
(3)
Postoje velike razlike među državama članicama i u određenim slučajevima među regijama unutar jedne države članice, u pogledu troškova za pojedinu vrstu operacije. U skladu s načelom dobrog financijskog upravljanja Europskim socijalnim fondom, definicija i iznosi standardnih veličina jediničnih troškova i paušalnih iznosa koje određuje Komisija trebali bi isto tako odražavati posebnosti svake države članice i regije.
(4)
Kako bi se omogućilo da iznosi standardnih veličina jediničnih troškova odražavaju razinu stvarno nastalih troškova osmišljena je metoda za njihovu prilagodbu,
DONIJELA JE OVU UREDBU:
Članak 1.
Predmet i područje primjene
Ovom se Uredbom utvrđuju standardne veličine jediničnih troškova i paušalni iznosi koje Komisija može upotrijebiti za nadoknadu izdataka državama članicama.
Članak 2.
Vrste operacija
Vrste operacija za koje je predviđena nadoknada na temelju standardnih veličina jediničnih troškova i paušalnih iznosa u skladu s člankom 14. stavkom 1. Uredbe (EU) br. 1304/2013 navedene su u prilozima.
Članak 3.
Definicija standardnih veličina jediničnih troškova i paušalnih iznosa te njihovi iznosi
Definicija i iznosi standardnih veličina jediničnih troškova i paušalnih iznosa u skladu s člankom 14. stavkom 1. Uredbe (EU) br. 1304/2013 za svaku vrstu operacija navedeni su u prilozima.
Članak 4.
Prilagodba iznosa
1.   Iznosi utvrđeni u prilozima prilagođavaju se u skladu s metodama navedenima u prilozima.
2.   Iznosi prilagođeni u skladu sa stavkom 1. primjenjuju se prilikom nadoknade izdataka povezanih s onim dijelovima operacija koji se provode na datum prilagodbe i nakon tog datuma.
Članak 5.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. srpnja 2015.
Za Komisiju
Predsjednik
Jean-Claude JUNCKER
(1)  SL L 347, 20.12.2013., str. 470.
(2)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).
PRILOG I.
Uvjeti za nadoknadu izdataka na temelju standardnih veličina jediničnih troškova za Švedsku
1.   Definicija standardnih veličina jediničnih troškova
Vrsta operacija (1)
Naziv pokazatelja
Kategorija troškova
Mjerna jedinica pokazatelja
Iznosi
1.
Operacije koje se podupiru u okviru prioritetne osi 1 „Ponuda kvalifikacija” operativnog programa (Nationellt socialfondsprogram för investering för tillväxt och sysselsättning 2014.–2020.) (CCI- 2014SE05M9OP001)
Odrađeni sati
Plaće osoblja koje radi na operaciji
Broj odrađenih sati (2)
Platni razred
(oznaka SSYK (3))
Regija: Stockholm (SE 11)
(jedinični trošak po satu — iznos u SEK (4))
Sve regije osim Stockholma (SE 12-33)
(jedinični trošak po satu — iznos u SEK)
1 (912 – 913 – 919 – 921)
229
234
2 (414 – 415 – 421 – 422 – 512 – 513 – 514 – 515 – 522 – 611 – 612 – 613 – 614 – 826)
257
254
3 (331 – 348 – 411 – 412 – 413 – 419 – 711 – 712 – 713 – 714 – 721 – 722 – 723 – 724 – 731 – 732 – 734 – 741 – 742 – 743 – 811 – 812 – 813 – 814 – 815 – 816 – 817 – 821 – 822 – 823 – 824 – 825 – 827 – 828 – 829 – 831 – 832 – 833 – 834 – 914 – 915 – 931 – 932 – 933)
297
282
4 (223 – 232 – 233 – 234 – 235 – 243 – 249 – 313 – 322 – 323 – 324 – 332 – 342 – 343 – 344 – 345 – 346 – 347 – 511 – 011)
338
313
5 (213 – 221 – 231 – 241 – 244 – 245 – 246 – 247 – 248 – 311 – 312 – 315 – 321 – 341)
419
366
6 (211 – 212 – 214 – 222 – 242 – 314)
554
517
7 A (121)
739
739
7 B (111 – 123)
801
625
7 C (131 – 122)
525
429
2.
Operacije koje se podupiru u okviru prioritetne osi 1 „Ponuda kvalifikacija” operativnog programa (Nationellt socialfondsprogram för investering för tillväxt och sysselsättning 2014.–2020.) (CCI- 2014SE05M9OP001)
Sati sudjelovanja u operaciji
Plaća sudionika
Broj sati sudjelovanja (2)
Regija: Stockholm (SE 11)
(jedinični trošak po satu — iznos u SEK)
Sve regije osim Stockholma (SE 12–33)
(jedinični trošak po satu — iznos u SEK)
229
234
3.
Operacije koje se podupiru u okviru prioritetne osi 2 „Uključivanje u svijet rada” i prioritetne osi 3 „Inicijativa za zapošljavanje mladih” operativnog programa (Nationellt socialfondsprogram för investering för tillväxt och sysselsättning 2014.–2020.) (CCI- 2014SE05M9OP001)
Odrađeni sati
Plaće osoblja koje radi na operaciji
Broj odrađenih sati (2)
Kategorija zanimanja
Regija: Stockholm (SE 11)
(jedinični trošak po satu — iznos u SEK)
Sve regije osim Stockholma (SE 12-33)
(jedinični trošak po satu — iznos u SEK)
Voditelj(ica) projekta za operacije u kojima ukupni prihvatljivi izdaci navedeni u dokumentu kojim se utvrđuju uvjeti za potporu iznose više od 20 milijuna SEK)
535
435
Voditelj projekta za operacije u kojima ukupni prihvatljivi izdaci navedeni u dokumentu kojim se utvrđuju uvjeti za potporu iznose 20 milijuna SEK ili manje/pomoćnik voditelja projekta za operacije u kojima ukupni prihvatljivi izdaci navedeni u dokumentu kojim se utvrđuju uvjeti za potporu iznose više od 20 milijuna SEK)
478
405
Osoba zaposlena na projektu
331
300
Ekonomist projekta
427
363
Administrator projekta
297
270
4.
Operacije koje se podupiru u okviru prioritetne osi 2 „Uključivanje u svijet rada” i prioritetne osi 3 „Inicijativa za zapošljavanje mladih” operativnog programa (Nationellt socialfondsprogram för investering för tillväxt och sysselsättning 2014.–2020.) (CCI- 2014SE05M9OP001)
Sati sudjelovanja u operaciji
Naknade sudionicima
Broj sati sudjelovanja (2)
Novčana pomoć (jedinični trošak po satu)
Dob
(SEK)
18–24 godine
32
25–29 godina
40
30–64 godine
46
Potpore za posebne aktivnosti i stručno usavršavanje (jedinični trošak po satu)
Dob
(SEK)
15–19 godina
17
20–24 godine
33
25–29 godina
51
30–44 godine
55
45–69 godina
68
Primici od socijalnog osiguranja i naknada za bolovanje (jedinični trošak po satu)
Dob
(SEK)
19–29 godina (primici od socijalnog osiguranja)
51
30–64 godine (naknada za bolovanje)
58
Naknada za bolovanje, naknada za rehabilitaciju i naknada za ozljede na radu i profesionalna oboljenja (jedinični trošak po satu)
Dob
(SEK)
– 19 godina
48
20–64 godine
68
2.   Prilagodba iznosa
Jedinični troškovi u tablici primjenjuju se na odrađene sate ili sate sudjelovanja tijekom 2015. Osim jediničnih troškova koji se odnose na naknade sudionicima iz točke 4. tablice, koji se neće prilagođavati, te će se vrijednosti 1. siječnja svake godine od 2016. do 2023. automatski povećavati za 2 %.
(1)  Iznosi standardnih veličina jediničnih troškova primjenjuju se samo na one dijelove operacija kojima su obuhvaćene kategorije troškova navedene u ovom Prilogu.
(2)  Ukupan broj sati prijavljenih u jednoj godini ne smije biti veći od standardnog broja godišnjih radnih sati u Švedskoj, koji iznosi 1 862 sata.
(3)  Oznaka koja se koristi u Švedskoj.
(4)  Švedska valuta.
PRILOG II.
Uvjeti za nadoknadu izdataka na temelju standardnih veličina jediničnih troškova za Francusku
1.   Definicija standardnih veličina jediničnih troškova
Vrsta operacija
Naziv pokazatelja
Kategorija troškova
Mjerna jedinica pokazatelja
Iznosi (u EUR)
„Garantie Jeunes” koja se podupire u okviru prioritetne osi 1 „Accompagner les jeunes NEET vers et dans l'emploi” operativnog programa „Programme opérationnel national pour la mise en œuvre de l'initiative pour l'emploi des jeunes en metropole et outre-mer” (CCI-2014FR05M9OP001)
Mladi NEET (1) koji je najkasnije 12 mjeseci nakon početka usmjeravanja ostvario pozitivan rezultat u okviru „Garantie Jeunes”
—
naknade koje se isplaćuju sudioniku,
—
aktivacijski troškovi nastali u „missions locales”
Broj mladih NEET-ova koji su najkasnije 12 mjeseci nakon početka usmjeravanja ostvarili jedan od sljedećih rezultata:
—
upisali program strukovnog obrazovanja za koji se dobiva svjedodžba, bilo:
—
upisom u program cjeloživotnog obrazovanja, ili
—
upisom u temeljni obrazovni program,
ili
—
osnovali vlastito poduzeće, ili
—
zaposlili se, ili
—
proveli najmanje 80 radnih dana (bilo plaćenih ili ne) u profesionalnom okruženju
3 600
2.   Prilagodba iznosa
Standardne veličine jediničnih troškova u tablici temelje se djelomično na standardnim veličinama jediničnih troškova koje u cijelosti financira Francuska. Od 3 600 EUR, 1 600 EUR se odnosi na standardne veličine jediničnih troškova utvrđene dokumentom „Instruction ministérielle du 11 octobre 2013 relative à l'expérimentation Garantie Jeunes prise pour l'application du décret 2013-80 du 1er octobre 2013 ainsi que par l'instruction ministérielle du 20 mars 2014”. Namjena im je pokrivanje troškova javne službe za zapošljavanje mladih „Missions Locales” koji nastaju pri usmjeravanju svakog NEET-a u okviru programa „Garantie Jeunes”.
Države članice ažurirat će standardnu veličinu jediničnog troška definiranu pod točkom 1. u skladu s prilagodbama u okviru nacionalnih propisa do standardnog jediničnog troška od 1 600 EUR iz prvog odlomka kojim se pokrivaju troškovi javne službe za zapošljavanje mladih.
(1)  Mlada osoba koja nije zaposlena, nije u sustavu obrazovanja ili osposobljavanja, a sudjeluje u operaciji koja se podupire u okviru „Programme opérationnel national pour la mise en œuvre de l'initiative pour l'emploi des jeunes en metropole et outre-mer”

Summary:
Pravila o nadoknadi izdataka Europskog socijalnog fonda zemljama EU-a
Pravila o nadoknadi izdataka Europskog socijalnog fonda zemljama EU-a
 
SAŽETAK DOKUMENTA:
Delegirana uredba (EU) 2015/2195 – dopuna Uredbe (EU) br. 1304/2013 u pogledu definiranja standardnih veličina jediničnih troškova i paušalnih iznosa za izdatke koje Komisija nadoknađuje zemljama EU-a
ČEMU SLUŽI OVA DELEGIRANA UREDBA?
Njome se utvrđuju standardne veličine jediničnih troškova i paušalnih iznosa koje Europska komisija može upotrijebiti za nadoknadu izdataka zemljama EU-a.  Njome se dopunjuje Uredba (EU) br. 1304/2013, Uredba o Europskom socijalnom fondu (Uredba o ESF-u).  
KLJUČNE TOČKE
Uredba (EU) br. 1304/2013, Uredba o ESF-u
Uredbom o ESF-u Komisiji se dopušta donošenje delegirane uredbe.
Prema članku 14. stavku 1. Uredbe o ESF-u Komisija može nadoknaditi izdatke koje su platile zemlje EU-a na temelju standardnih veličina jediničnih troškova i paušalnih iznosa koje određuje Komisija. Tako izračunani iznosi smatraju se javnom potporom koja je isplaćena korisnicima i prihvatljivim izdacima u skladu sa zajedničkim pravilima za europske strukturne i investicijske fondove.
Područje primjene delegirane uredbe
U prilozima ovoj delegiranoj uredbi utvrđuju se:vrste obuhvaćenih operacija;  definicije standardnih veličina jediničnih troškova ili paušalnih iznosa;  iznosi;  metode prilagodbe tih iznosa.  
OTKAD SE OVA DELEGIRANA UREDBA PRIMJENJUJE?
Primjenjuje se od 18. prosinca 2015.
POZADINA
Europski socijalni fond (Europska komisija).  
GLAVNI DOKUMENT
Delegirana uredba Komisije (EU) 2015/2195 od 9. srpnja 2015. o dopuni Uredbe (EU) br. 1304/2013 Europskog parlamenta i Vijeća o Europskom socijalnom fondu, u pogledu definiranja standardnih veličina jediničnih troškova i paušalnih iznosa za izdatke koje Komisija nadoknađuje državama članicama (SL L 313, 28.11.2015., str. 22.–28.)
Sukcesivne izmjene Uredbe (EU) br. 2015/2195 uključene su u izvorni dokument. Ovaj pročišćeni tekst namijenjen je isključivo dokumentiranju.
VEZANI DOKUMENTI
Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.–469.)
Vidjeti pročišćeni tekst.
Uredba (EU) br. 1304/2013 Europskog parlamenta i Vijeća od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006 (SL L 347, 20.12.2013., str. 470.–486.)
Vidjeti pročišćeni tekst.
Posljednje ažuriranje 15.01.2019